Covid-19-statistieke: Net minder as duisend nuwe gevalle(Foto: Lindsey Parnaby/AFP) Die getal aktiewe Covid-19-gevalle in Suid-Afrika daal steeds stadigaan en staan in hierdie stadium op 27 509 en 991 nuwe gevalle van die virus is bevestig. Aktiewe gevalle: KwaZulu-Natal: 8 330 Wes-Kaap: 5 341 Vrystaat: 4 505 Gauteng: 2 885 Noordwes: 2 509 Noord-Kaap: 2 032 Mpumalanga: 953 Limpopo: 693 Oos-Kaap: 261 Die herstelkoers is nou 94,8%. Altesame 1 522 697 mense het tot dusver positief vir die virus getoets, van wie 1 444 282 reeds herstel het, sê dr. Zweli Mkhize, minister van gesondheid, in die jongste bywerking van die syfers. Nog 103 nuwe sterftes is bevestig, wat die sterftesyfer weens Covid-19 op 50 906 te staan bring. Van die nuwe sterftes was twee in die Oos-Kaap, 28 in die Vrystaat, 28 in Gauteng, 24 in KwaZulu-Natal, ses in Mpumalanga en 15 in die Wes-Kaap. Geen sterftes is in die ander provinsies aangemeld nie. Altesame 118 247 gesondheidswerkers is teen Dinsdagaand teen Covid-19 ingeënt.